Marsfundur Epsilondeildar var haldinn þann 13. mars kl. 18 í Þorlákskirkju í Þorlákshöfn.

Formaður setti fundinn og kveikti á kertum vináttu, trúmennsku og hjálpsemi.

Formaður bauð allar velkomnar á fundinn, sérstaklega gestina úr Lambadeild DKG og vonaðist til að þær myndu eiga gott kvöld með okkur hinum. Það er alltaf skemmtilegt að fá heimsókn frá öðrum deildum. Það ætti að vera á dagskrá á hverju starfsári að heimsækja aðra deild.

Formaður bauð Soffíu Sveinsdóttur úr Gammadeild velkomna í Epsilondeildina og bað hana að þiggja rós fra okkur og óskaði þess að hún myndi njóta sín með okkur hinum í deildinni.

Ester sá um nafnakall og las síðan fundargerð síðasta fundar.

Guðríður formaður þakkaði fyrir þátttöku á bókfundinum hjá Elínborgu á Iðu og þakkaði henni fyrir að opna heimili sitt fyrir okkur og þakkaði systrunum fyrir að koma með meðlæti á hlaðborðið. Sagði hún þessa fundi alltaf mikið tilhlökkunarefni.

Formaður sagði að Árný Elíasdóttir hefði sent niðurstöður könnunar sem við tókum þátt í og væri aðgengileg á Facebook síðu DKG. Stjórn DKG býður okkur að koma á fund ef við viljum ræða niðurstöður. Stjórn Epsilondeildar hefur skoðað niðurstöðurnar og finnst ekki ástæða til að fara yfir þær á fundi.

Laugardaginn 20. apríl verður vor ráðstefna DKG um læsi, líðan til farsældar. Raðstefnan verður á Hótel Vesturlandi í Borgarnesi. Ef konur vilja gista er verð fyrir hótelgistingu 24000 krónur. Formaður hvatti konur til að sækja ráðstefnuna. Það væri alltaf fróðlegt og gott að stækka tengslanetið og kynnast nýjum konum.

Guðríður formaður þakkaði systrum í Þorlákshöfn fyrir að hafa skipulagt þennan fund.

Næsti fundur er á Selfossi 13. apríl nk. Kl. 11. Þar koma Gammasystur í heimsókn. Selfoss systur skipuleggja fundinn. Guðríður er búinn að fá salinn í Tryggvaskála og tilboð í mat. Á þeim fundi verður sagt frá nýrri stjórn 2024 til 2026 sem tekur við í maí.

Alma Dís Kristinsdóttir sagði frá doktorsverkefni sínu sem heitir Horft til framtíðar í fræðslumálum safna: Greining á faglegri nálgun í íslensku safnafræðslustarfi.

Ásgerður Eiríksdóttir flutti orð dagsins.

Á eftir kom Happadrættið og síðan fundarslit og slökkt á kertum kl. 19.15.